אליפלט 
נזמר נא את שיר אליפלט; ונגידה כולנו בקול:; כאשר עוד היה הוא רק ילד,; כבר היה הוא ביש גדא גדול.; בו שכנים ושכנות דיברו דופי; ואמרו שום דבר לא יועיל -; אליפלט הוא ילד בלי אופי,; אין לו אופי אפילו במיל.; אם גוזלים מידיו צעצוע,; הוא נשאר מבולבל ומחייך,; מחייך מבלי דעת מדוע,; וכיצד ובשל מה זה ואיך.; ונדמה כי סביבו, זה מוזר,; אז דבר מה התרונן כה ושר.; בלי מדוע ובלי כיצד,; בלי היכן ובלי איך ולמה,; בלי לאן ומאיזה צד,; בלי מתי ובלי אן וכמה.; כי סביב ככינור וחליל; מנגינה מאירה, מצלצלת.; אם נסביר לך מה זה יועיל,; איזה ילד אתה אליפלט.; בליל קרב ברעום אש מזנקת,; בין אנשי הפלוגה קול עבר:; העמדה הקדמית מנותקת,; מלאי תחמושת אזל בה מכבר.; אז הרגיש אליפלט כאילו; הוא מוכרח את המלאי לחדש,; וכיוון שאין אופי במיל לו,; הוא זחל כך ישר מול האש.; ובשובו מהומם ופצוע,; התמוטט הוא, כרע וחייך.; הוא חייך מבלי דעת מדוע,; וכיצד ובשל מה זה ואיך.; ובליבות חבריו, זה מוזר,; אז דבר מה התרונן כה ושר.; בלי מדוע ובלי כיצד,; בלי היכן ובלי איך ולמה,; בלי לאן ומאיזה צד,; בלי מתי ובלי אן וכמה.; מסביב ככינור וחליל; מנגינה מאירה, מצלצלת.; אם נסביר לך מה זה יועיל,; איזה ילד אתה אליפלט.; ובלילה חבוש קסדת פלד,; אט ירד המלאך גבריאל,; וניגש למראשות אליפלט,; ששכב במשלט על התל.; הוא אמר: אליפלט אל פחד,; אליפלט, אל פחד וחיל ‟; במרום לנו יש ממך נחת,; אף שאין לך אופי במיל.; זהו זמר פשוט גם תמוה,; אין ראשית לו וסוף והמשך,; זימרנוהו בלי דעת מדוע; וכיצד ובשל מה זה ואיך.; זימרנוהו כך סתם זה מוזר,; כי דבר מה התרונן בו ושר...; 